钦定古今图书集成/明伦汇编/人事典/第109卷 > 《褚氏遗书》 > 《审微》
## 钦定古今图书集成/明伦汇编/人事典/第109卷 > 《褚氏遗书》 > 《审微》

疾，有误凉而得冷证，有似是而实非，差之毫厘，损其
寿命。《浮栗经二气篇》曰：“诸泻皆为热，诸冷皆为节。热
则先凉藏，冷则先温血。”《腹疾篇》曰：“干痛有时当为虫，
产馀刺痛皆变肿。”《伤寒篇》曰：伤风时疫，湿暑宿痰，作
疟作疹，俱类伤寒。时人多疟，宜防为疟；时人多疹，宜
防作疹。春瘟夏疫，内证先出。中湿中暑，试之苓术，投
之发散剂，吐汗下俱至。此证号“宿痰，失导必肢废。”嗟
乎！病有微而杀人，势有重而易治。精微区别，天下之
良工哉。